**M E G Á L L A P O D Á S**

amely létrejött egyrészről **Budapest Főváros Önkormányzata** (1052 Budapest Városház utca 9-11. ─ adószám: 15735636-2-41; törzskönyvi azonosítószám: 735638; statisztikai számjel: 15735636-8411-321-01, képviseli: Tarlós István főpolgármester), mint Támogató, másrészről ……………………………………………………..……………………………………………………..(lakcím/székhely:……………. adószám/statisztikai azonosító jel:…..; cégjegyzékszám/törzskönyvi azonosítószám:…… képviseli: …….), mint Támogatott között alulírott napon és helyen az alábbi feltételek szerint:

1. Támogató kijelenti, hogy Budapest Főváros Közgyűlése 37/2013. (V.10.) számú, Budapest főváros építészeti örökségének fővárosi helyi védelméről szóló rendelete a rendelet hatálya alá tartozó épületek, épületegyüttesek, azok szűkebb környezete, illetve tartozékaik felújítása, rekonstrukciója érdekében végzett munkák segítésére „Építészeti Értékvédelmi Támogatást” hozott létre, melynek célja az eredeti részek felújítása, restaurálása, visszaállítása.
2. Az 1. pontban rögzített célok megvalósulásának elősegítése érdekében a Támogató pályázatot tett közzé. A pályázatra Támogatott érvényes, a pályázati feltételeknek megfelelő pályázatot nyújtott be. Budapest Főváros Közgyűlése …… határozatával Támogatott pályázatát eredményesnek nyilvánította és Támogatott részére …………….. **Ft** azaz **…………………..** forint összegű támogatást ítélt meg, melyet jelen Megállapodás alapján folyósít a Támogatott ………………….… **Bank/Pénzintézetnél** vezetettalábbi számú számlájára: …………………………………...
3. A támogatás összege vissza nem térítendő.
4. A támogatási összeget a Támogató a 18. pontban részletezett elszámolást követően jelen szerződésben foglaltak teljesítését igazoló a 17. pontban részletezett jegyzőkönyv kiállításától számított 30 napon belül utalja át a Támogatott által megjelölt számlaszámra.
5. A támogatás összegét Támogatott kizárólag a **Budapest ……. kerület, ……………...** szám alatti, …………. **hrsz.-ú** ingatlannal összefüggésben és kizárólag az alábbi munkálatok elvégzéséhez használhatja fel:

A 6. pont szerinti határidőre el kell készülnie ……………………………………. …………………………………………………………………………………………………………………………………………………………………………………….

*Támogatott vállalja, hogy a fent megnevezett munka megkezdése előtt értesíti a Főpolgármesteri Hivatal Városépítési Főosztály Városfejlesztési Osztályt. A fenti értesítést követően – de még a munka megkezdése előtt – Támogatott, a Főpolgármesteri Hivatal Városépítési Főosztály illetékes ügyintézőjével (a továbbiakban: Támogató szakértője) a helyszínen, az említett építési munka tárgyában szakmai egyeztetést végez. A szakmai egyeztetésnél helyszíni jegyzőkönyv felvételére kerül sor. Támogatott vállalja, hogy a Támogató szakértőjének a helyszíni szemle során megfogalmazott szakmai iránymutatásait a munka során betartja.*

1. A 5. pontban megjelölt munkálatok elvégzésének határideje: **…………………...**
2. Jelen szerződés határozott időre jön létre és a felek szerződésszerű teljesítésével szűnik meg.
3. Amennyiben a munkálatok végzése során a körülményekből arra lehet következtetni, hogy a teljesítés a 6. pontban megjelölt határidőre nem fog megtörténni, Támogatott köteles erről Támogatót haladéktalanul értesíteni, és a határidő módosítását írásban kezdeményezni. Támogatott jelen megállapodás aláírásával tudomásul veszi, hogy a munkálatok elvégzése határidejének módosítására csak egy alkalommal és legfeljebb egy évvel való meghosszabbítására csak a Támogató írásbeli hozzájárulásával van lehetőség, és a határidő ismételt elmulasztása esetén a Támogató jogosult a jelen megállapodást azonnali hatállyal felmondani.
4. Támogatott kötelezettséget vállal arra, hogy a kivitelezéshez szükséges saját erőt, mint a megítélt támogatás és a tételes költségvetésben szereplő összeg különbségét, a pályázat megvalósításához biztosítja.
5. Támogató jogosult azonnali hatállyal felmondani a szerződést, ha a pályázat kivitelezése azért nem valósul meg határidőre, mert a szükséges önerő bármely okból nem áll a Támogatott rendelkezésére.
6. Támogatott kötelezettsége a pályázat megvalósításához szükséges minden hatósági engedély és hozzájárulás beszerzése. A Támogató jogosult azonnali hatállyal felmondani a szerződést, ha a pályázat kivitelezése azért nem valósul meg határidőre, mert a Támogatott nem tudja biztosítani a pályázat megvalósításához szükséges hatósági engedély vagy hozzájárulás beszerzését.
7. Támogatott kötelezettséget vállal arra, hogy a munkálatokat az általa a támogatás elnyeréséhez benyújtott pályázati dokumentáció részét képező építési engedélyezési tervdokumentációban vagy műszaki leírásban rögzített tartalommal, szükség esetén a Támogató szakértőjének szakmai iránymutatása szerint, ezek betartásával végzi el.
8. Amennyiben a munkálatok végzése során a körülményekből arra lehet következtetni, hogy a teljesítés nem jelen Megállapodásban foglaltaknak és a Támogató szakmai iránymutatásának megfelelően fog megtörténni, Támogató a szerződést azonnali hatállyal felmondhatja.
9. Támogatót a 5. pontban megjelölt munkálatok időtartama alatt széleskörű ellenőrzési jog illeti meg.

Ennek keretében jogosult különösen:

* az építkezés állását bármikor megtekinteni;
* minden olyan okiratba, bizonylatba betekinteni, amely a szerződés teljesítését érinti;
* a munkálatok elvégzését igazolni.
1. Támogatott köteles a munkálatok kivitelezője által kiállított utolsó részszámla kifizetése előtt az elkészült kiviteli munkákat a Főpolgármesteri Hivatal Városépítési Főosztály Városfejlesztési Osztállyal ellenőriztetni. Támogató jelen pontban foglalt ellenőrzése során az elkészült felújítás megfelelőségét az építészeti értékek védelmének szempontjait tekintve ellenőrzi.
2. A munkálatok és a beépített anyagok nem megfelelő minőségéért minden felelősség a Támogatottat terheli.
3. Támogatottnak a felújítási munkák megkezdésének és befejezésének időpontját írásban kell bejelentenie a Támogató részére.
4. A felújítási munkák befejezése időpontjának írásos bejelentését és az esetleges szükséges további utóellenőrzéseket követően a Támogató jegyzőkönyvet állít ki arról, hogy jelen szerződésben vállalt kötelezettségeinek a Támogatott maradéktalanul eleget tett. A jegyzőkönyvet a Városépítési Főosztály állítja ki, amelyet a helyszíni ellenőrzést végző munkatársa, a pénzügyekért felelős munkatársa, illetve a Támogatott ír alá, majd a Városépítési Főosztály vezetője láttamozza.
5. A kivitelezés megvalósulását követően a támogatás cél szerinti felhasználásáról a Támogatottnak a kivitelező(k) által a kivitelezés kapcsán kiállított legalább a támogatás összegét elérő, számlák alapján kell elszámolnia a Támogatóval. Az elszámolásnak mellékletként tartalmaznia kell:
* a számlát kiállító céggel kötött vállalkozási szerződés másolatát
* amennyiben a pályázati anyagban szereplő költségvetés után attól eltérő, új költségvetés készült, annak csatolását;
* a Támogatott és az általa igénybe vett kivitelezők közötti műszaki átadás-átvételi jegyzőkönyvet;
* számlamásolatokat.

A számlamásolaton szerepeljen:

* „A számlamásolat az eredetivel mindenben megegyező”
* „A számla a 2013. évi Építészeti Értékvédelmi Támogatás elszámolásához került felhasználásra”
* a támogatott aláírása, pecsétje.

A számla kizárólag a szerződésben szereplő, támogatott munka elvégzéséhez szükséges építési anyagról és annak kivitelezéséhez kapcsolódó munkadíjról szólhat!

A számlán megrendelőként a Támogatott szerepeljen.

1. E szerződésnek az együttműködési, tájékoztatási, értesítési és ellenőrzés-tűrési és elszámolási kötelezettségre vonatkozó rendelkezéseinek (4., 5., 6., 14., 15., 16., 17., 19., és 21.pont) Támogatott által történő megszegése esetén Támogató jogosult a szerződést azonnali hatállyal felmondani.
2. A szerződés mellékletei:
* Az ingatlan hiteles tulajdoni lapjának másolata.
* Fotódokumentáció az ingatlan 2013. …… állapotáról.
1. Támogatott vállalja, hogy amennyiben az elkészült munkáról sajtónak vagy más szervnek nyilatkozatot tesz, ennek során megjelöli, hogy a munka a Budapest Főváros Önkormányzatának „Építészeti Értékvédelmi Támogatása” támogatásával készült el.
2. Jelen szerződésben nem szabályozott kérdésekben a Polgári Törvénykönyvről szóló 1959. évi IV. törvény vonatkozó rendelkezései az irányadók
3. Záró rendelkezések:
* A Megállapodás az aláírás napján lép hatályba.
* Jelen Megállapodás … oldalon, 8 egymással mindenben megegyező példányban készült.
* Szerződő felek jelen megállapodást, mint akaratukkal mindenben megegyezőt, gondos tanulmányozás és értelmezés után, helybenhagyólag aláírásukkal látják el.

Budapest, 2014. ………………… hó ……… nap

|  |  |
| --- | --- |
| ..............................................................TámogatóBudapest Főváros Önkormányzataa főpolgármester megbízásából Finta Sándor főosztályvezetőVárosépítési Főosztály | ..........................................................TámogatottNév, amennyiben van, képviselő neve is |

A pénzügyi ellenjegyzést végezte:

……..:………………………………

név:

dátum: